জ্যাক ফিঙ্গলটন
জন জ্যাক হেনরি ওয়েব ফিঙ্গলটন, ওবিই (ইংরেজি: Jack Fingleton; জন্ম: ২৮ এপ্রিল, ১৯০৮ - মৃত্যু: ২২ নভেম্বর, ১৯৮১) নিউ সাউথ ওয়েলসের ওয়াভার্লি এলাকায় জন্মগ্রহণকারী বিখ্যাত অস্ট্রেলীয় ক্রিকেটার ও প্রথিতযশা লেখক ছিলেন। এছাড়াও, সাংবাদিকতা, রাজনৈতিক জীবন ও ক্রিকেট ধারাভাষ্যে তার বিস্তৃত পদচারণা ছিল। ১৯৩২ থেকে ১৯৩৮ সময়কালে অস্ট্রেলিয়া ক্রিকেট দলের অন্যতম সদস্য ছিলেন জ্যাক ফিঙ্গলটন। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলসের পক্ষাবলম্বন করতেন। দলে তিনি মূলতঃ ডানহাতে উদ্বোধনী ব্যাটসম্যানের দায়িত্ব পালন করতেন।